Sinaran krepuskular

Sinaran krepuskular (Jawi: سينرن کريڤوسکولر) atau sinaran senjakala merupakan satu fenomena alam ketika cahaya matahari kelihatan memancar dari satu titik di langit. Sinaran ini terjadi apabila cahaya matahari menembusi celahan di antara awan atau pokok misalnya. Ia biasanya berlaku pada waktu terbit dan tenggelamnya matahari. Perkataan "krepuskular" berasal daripada bahasa Latin iaitu crepusculum yang membawa maksud senjakala.

Rupa 
Sinaran krepuskular berbentuk hampir selari tetapi kelihatan bercabang kerana perspektif linear. Ia sering berlaku apabila objek seperti puncak gunung atau awan sebahagiannya membayangi pancaran matahari. Pelbagai sebatian bawaan udara menyerakkan cahaya matahari yang memancar dan menjadikan sinaran krepuskular ini boleh dilihat disebabkan oleh pembelauan, pantulan dan penyerakan.

Sinaran ini kadang-kala boleh dilihat di bawah air terutamanya di kawasan berais di mana sinaran ini boleh muncul di sebalik retakan ais.

Galeri

Lihat juga 
 Tangga Yaakub
 Sinaran antiteja
 Alur cahaya
 Penyerakan Rayleigh

Rujukan

Pautan luar 

 Sinaran mentari - Sinaran krepuskular, penerangan dan gambar
 Maklumat terperinci bagaimana sinaran krepuskular berlaku 

Fenomena optik atmosfera